Tutlayt n tmaziɣt d yiwet gar tutlayin n tmurt n Lezzayer, tlul-d s umennuɣ d unaḍaḥ n yimdanen i yefkan tirwiḥin-nsen d asfel iwakken tamaziɣt ad tili am nettat am tutlayin nniḍen, nejren abrid i unegmu n tutlayt n tmaziɣt ama s tira, ama s usemres n ttawilat i d-yennulfan, ssawḍen ad d-rren azal i tussna n lejdud akked tɣerma. Tasekla n tutlayt tamaziɣt aṭas i teqqim di timawit, tella seg yimi ɣer umeẓẓuɣ. Akken id-yenna IMARRAZEN. M deg wawal-is : « Tasekla-agi akken ma tella tettruḥu seg yimi ɣer tmeẓẓuɣt, daya i tt-yeǧǧan tezger idurar d yisaffen, ussan d yiseggasen, akken ad taweḍ si lǧil ɣer wayeḍ»1